पाएं अपने शहर की ताज़ा ख़बरें और फ्री ई-पेपरडाउनलोड करें
विश्व की कार्यशील जनता का एक बहुत बड़ा हिस्सा संगठित और असंगठित श्रमिकों का है। श्रमिकों के श्रम को प्रतिष्ठापूर्ण सम्मान दिलवाने के लिए विश्व के अधिकांश देशों में प्रत्येक वर्ष एक मई को अंतर्राष्ट्रीय मजदूर दिवस के रूप में मनाया जाता है।
यह विचार मातृभूमि सेवा मिशन के संस्थापक डॉ. श्रीप्रकाश मिश्र ने विश्व श्रमिक दिवस के अवसर पर व्यक्त किए। मातृभूमि सेवा मिशन परिवार की ओर से मातृभूमि शिक्षा मंदिर की स्वच्छता कर्मी श्रीमती सुनीता देवी को स्वच्छता प्रहरी सम्मान से अंगवस्त्र आदि देकर सम्मानित किया गया। मिश्र ने कहा कि विश्व श्रमिक दिवस की शुरूआत 1886 में अमेरिका के शिकागो शहर में उस समय हुई थी, जब मजदूर मांग कर रहे थे कि उनके काम की अवधि प्रतिदिन आठ घंटे हो और सप्ताह में एक दिन का अवकाश दिया जाए।
भारत में मजदूर दिवस की शुरूआत 1923 में चेन्नई से हुई। श्रमिक राष्ट्रनिर्माण की आधारशिला है। किसी भी राष्ट्र संपन्न एवं विकसित बनाने में सबसे बड़ा योगदान श्रमिक वर्ग का होता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn